

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**14.**

**Par grozījumu Ogres novada attīstības programmas 2022.–2027. gadam Investīciju plānā 2022.–2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022.–2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022.–2027. gadam[[3]](#footnote-3) (turpmāk – Rīcības plāns) un Investīciju plāns 2022.–2027. gadam[[4]](#footnote-4) (turpmāk – Investīciju plāns).

Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punkts noteic, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Saskaņā ar Pašvaldības domes 2023. gada 27. janvāra lēmumu “Par grozījumiem Ogres novada attīstības programmas 2022.–2027. gadam Investīciju plānā 2022.–2027. gadam” (protokola izraksts Nr. 1, 5)[[5]](#footnote-5) Investīciju plāna 3.2.18. punktā iekļauts projekts “Jaunogres aktīvās atpūtas kvartāla izveide” (turpmāk – Projekts). Projekta ietvaros paredzētā sporta un rotaļu kvartāla izveidei nepieciešamā platība tika izdalīta no zemes vienības Mālkalnes prospektā 43, Ogrē, Ogres nov., izveidojot zemes vienību Blāzmas ielā 5, Ogrē, Ogres nov.[[6]](#footnote-6), tādējādi Projekta aprakstā jānorāda aktuālā Projekta īstenošanas adrese. Papildus minētajam konstatēta nepieciešamība aktualizēt Projekta īstenošanas laika grafiku un finanšu plūsmu.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav,**

**"Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**1.** Izdarīt Ogres novada attīstības programmas 2022.–2027. gadam Investīciju plānā 2022.–2027. gadam (turpmāk – Investīciju plāns) grozījumu, izsakot 3.2.18. punktu jaunā redakcijā atbilstoši pielikumam.

**2.** Uzdot Ogres novada pašvaldības (turpmāk – Pašvaldība) Centrālās administrācijas Attīstības un plānošanas nodaļas telpiskajam plānotājam:

**2.1.** ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;

**2.2.** nodrošināt paziņojuma par šo lēmumu publicēšanu Pašvaldības oficiālajā tīmekļvietnē [*www.ogresnovads.lv*](http://www.ogresnovads.lv)nedēļas laikā pēc šī lēmuma pieņemšanas un tuvākajā Pašvaldības informatīvā izdevuma numurā.

**3.** Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/195208> (29.08.2024. redakcija) [↑](#footnote-ref-4)
5. <https://tapis.gov.lv/tapis/lv/downloads/156739>, <https://tapis.gov.lv/tapis/lv/downloads/156740>, <https://tapis.gov.lv/tapis/lv/downloads/156741> [↑](#footnote-ref-5)
6. Ogres novada pašvaldības Centrālās administrācijas Nekustamo īpašumu pārvaldes nodaļas 2023. gada 24. augusta lēmums “Par zemes ierīcības projekta apstiprināšanu nekustamā īpašuma ar kadastra numuru 7401 002 0113 zemes vienībai ar kadastra apzīmējumu 7401 002 0113 un adresi: Mālkalnes prospekts 43, Ogre, Ogres nov.”. [↑](#footnote-ref-6)